Judreika
Judreika – nedidelė upė, tekanti Kazlų Rūdos savivaldybėje, Jūrės upės kairysis intakas. Upelis priklauso Šešupės baseinui, hidrologinis nr. – 15010468. Upelis yra 4,3 km ilgio, į Jūrę įteka 31,2 km atstumu nuo jo žiočių, 3 km į šiaurės rytus nuo Kazliškių. Upelis teka per Kazlų Rūdos mišką, jo ištakos – Kajackaraisčio apylinkių durpyno sausinimo grioviai. Aukštupyje vaga sureguliuota. Kirtęs miško žvyrkelį, jungiantį Agurkiškę su keliu  2610  Kazlų Rūda–Pažėrai , tolia teka natūralia vaga. Gyvenvietės prie Judreikos: Kajackaraistis, Kajackai.